Datum: 29. 12. 2021

Spoštovani,

naročnik spreminja razpisno dokumentacijo za javno naročilo **št. JHL-31/21 Vzdrževanje in popravila službenih vozil na naslednji način:**

SPREMEMBA RAZPISNE DOKUMENTACIJE:

Naročnik iz razpisne dokumentacije črta naslednje besedilo iz 2.2.1. točke razpisne dokumentacije (zapisano v opombi navedene točke: **»**V kolikor je gospodarski subjekt v enem od položajev iz prvega, drugega ali b) točke četrtega odstavka 75. člena ZJN-3 (razlog za izključitev iz točke A in B ter razlog za izključitev iz podtočke b) točke D poglavja 3.1. razpisne dokumentacije), lahko na podlagi Sklepa Ustavnega sodišča RS št. U-I-180/19-17 in na podlagi drugega odstavka 38. člena Zakona o interventnih ukrepih za omilitev in odpravo posledic epidemije COVID-19 (Ur. l. RS. 80/20 s spremembami, v nadaljevanju: ZIUOOPE) ter v skladu z devetim odstavkom 75. člena ZJN-3 uveljavlja popravni mehanizem, s katerim lahko dokaže svojo zanesljivost kljub obstoju razlogov za izključitev ter naročniku predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.«, ki se ga nadomesti z naslednjim besedilom: ***»****V kolikor je gospodarski subjekt v enem od položajev iz prvega, drugega ali b) točke četrtega odstavka 75. člena ZJN-3 (razlog za izključitev iz točke A in B ter razlog za izključitev iz podtočke b) točke D poglavja 3.1. razpisne dokumentacije), lahko na podlagi Sklepa Ustavnega sodišča RS št. U-I-180/19-17 ter v skladu z devetim odstavkom 75. člena ZJN-3 uveljavlja popravni mehanizem, s katerim lahko dokaže svojo zanesljivost kljub obstoju razlogov za izključitev ter naročniku predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.«*

SPREMEMBA RAZPISNE DOKUMENTACIJE:

Naročnik iz razpisne dokumentacije črta naslednji Prilogi razpisne dokumentacije, ki jih morajo k ponudbi predložiti ponudniki (zaradi sklicevanja na napačno številko in naziv javnega naročila v točki 5. navedenih Prilog):

* Priloga 3/1: »Izjava o izpolnjevanju sposobnosti ponudnika/partnerja«,
* Priloga 3/2: »Izjava o izpolnjevanju sposobnosti podizvajalca/drugega subjekta«,

ki se ju nadomesti novima Prilogama 3/1 in 3/2, ki sta kot prilogi sestavni del te spremembe razpisne dokumentacije in sta objavljeni na spletni strani naročnika, na mestu, kjer je je objavljena razpisna dokumentacije.

Ponudniki naj oddajo ponudbo na spremenjenih Prilogah 3/1 in 3/2 z dne 29.12.2021.

Lepo pozdravljeni!

JAVNI HOLDING Ljubljana, d.o.o.

Sektor za javna naročila